APSTIPRINU

Ogres novada pašvaldības mantas

novērtēšanas un izsoles komisijas

priekšsēdētāja D. Bārbale

NEKUSTAMĀ ĪPAŠUMA

**Pureņu iela 66, Ogre, Ogres novads, kadastra numurs 7401 005 0781**

IZSOLES NOTEIKUMI

1. **Vispārīgie noteikumi**
	1. Nekustamā īpašuma Pureņu iela 66, Ogre, Ogres novads, kadastra numurs 7401 005 0781, kas sastāv no zemes vienības ar kadastra apzīmējumu 7401 005 1424, platību 411 m2 un adresi: Pureņu iela 66, Ogre, Ogres nov., LV-5001, (turpmāk – Nekustamais īpašums), izsoles noteikumi (turpmāk – Noteikumi) nosaka kārtību, kādā organizējama Nekustamā īpašuma izsole atbilstoši Publiskas personas mantas atsavināšanas likumam.
	2. Izsoli organizē Ogres novada pašvaldības mantas novērtēšanas un izsoles komisija (turpmāk – komisija).
	3. Izsole ir **elektroniska ar augšupejošu soli.**
	4. Izsoles kārta: **1. (pirmā)**
	5. Izsole sākas elektronisko izsoļu vietnē <https://izsoles.ta.gov.lv> **30.06.2021. plkst.13:00 un noslēdzas 30.07.2021. plkst. 13:00**.
	6. Pieteikšanās izsolei **līdz 20.07.2021 plkst. 23:59.**
	7. Nosolītās summas apmaksas termiņš **13.08.2021.**
	8. Nekustamā īpašuma izsoles nosacītā cena (sākumcena) – **EUR 2300** (divi tūkstoši trīs simti *euro*).
	9. Nodrošinājuma nauda – 10 % no Nekustamā īpašuma nosacītās cenas, t.i., **EUR** **230** (divi simti trīsdesmit *euro*)– kas jāieskaita Ogres novada pašvaldības kontā: Valsts Kase, Nr.LV25TREL9800890740210, TRELLV22 ar atzīmi maksājuma mērķī "Nekustamā īpašuma “Pureņu iela 66, Ogre, Ogres novads, izsoles nodrošinājums". Nodrošinājuma nauda uzskatāma par ieskaitītu, ja attiecīgā naudas summa ir saņemta iepriekš norādītajā bankas kontā.
	10. Izsoles solis – **EUR 100** (viens simts *euro*).
	11. Sludinājumi par Nekustamā īpašuma izsoli publicējami laikrakstos “Latvijas Vēstnesis”, Ogres novada laikrakstā, Ogres novada pašvaldības mājaslapā internetā un Tiesu administrācijas pārziņā esošajā elektronisko izsoļu vietnē e-izsoles.
2. **Nekustamā īpašuma raksturojums**
	1. Saskaņā ar ierakstu Zemgales rajona tiesas Ogres pilsētas zemesgrāmatas nodalījumā Nr. 100000586804, nekustamā īpašuma Pureņu iela 66, Ogre, Ogres novads, kadastra numurs 7401 005 0781, kas sastāv no zemes vienības ar kadastra apzīmējumu 7401 005 1424, platību 411 m2 un adresi: Pureņu iela 66, Ogre, Ogres nov., LV-5001, īpašnieks ir Ogres novada pašvaldība.
	2. Atbilstoši Pašvaldības 2012.gada 21.jūnija saistošo noteikumu Nr.16/2012 “Ogres novada teritorijas izmantošanas un apbūves noteikumi” (turpmāk – TIAN) Grafiskajai daļai Nekustamais īpašums atrodas funkcionālajā zonā Blīva savrupmāju apbūves teritorija (DzS1). Saskaņā ar TIAN 216.1.apakšpunktu Blīva savrupmāju apbūves teritorija pieder pie zemes izmantošanas veida - Dzīvojamās apbūves teritorijas (Dz).
	3. Sīkāka informācija par Nekustamo īpašumu pa tālruni 65022168. Informācija par izsoles norisi pa tālruni (+371) 65020912 (izsoles komisijas, Ritvars Ozols).
3. **Izsoles priekšnoteikumi**
	1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā Nekustamo īpašumu un, kura ir iemaksājusi šo noteikumu 1.9.punktā minēto nodrošinājumu un autorizēta dalībai izsolē.
	2. Ņemot vērā, ka izsolāmā Nekustamā īpašuma dominējošā kategorija ir lauksaimniecības zeme, pircējam ir jāatbilst likuma Par zemes privatizāciju lauku apvidos 28.panta pirmās daļas un 28.1panta nosacījumiem.
	3. Pirkuma līgums par Nekustamā īpašuma iegādi ar izsoles uzvarētāju tiks noslēgts ne ātrāk kā ar 2021.gada 1.jūliju.
	4. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
4. **Izsoles pretendentu reģistrēšana Izsoļu dalībnieku reģistrā**
	1. Pretendentu reģistrācija notiek 1.5. punktā norādītājā laikā un vietnē.
	2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:
		1. Fiziska persona:
			1. Vārdu, uzvārdu;
			2. Personas kodu vai dzimšanas datumu (persona, kurai nav piešķirts personas kods);
			3. Kontaktadresi;
			4. Personu apliecinoša dokumenta veidu un numuru;
			5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
			6. Personas papildu kontaktinformāciju – elektroniskā pasta adresi un tālruņa numuru (ja tāds ir).
		2. Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:
			1. Pārstāvamās personas veidu;
			2. Vārdu, uzvārdu fiziskai personai vai nosaukumu juridiskai personai;
			3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
			4. Kontaktadresi;
			5. Personu apliecinoša dokumenta veidu un numuru fiziskai personai;
			6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
			7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
			8. Attiecīgās lēmējinstitūcijas lēmumu par nekustamā īpašuma iegādi juridiskajai personai.
	3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
	6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	9. Izsoles pretendents netiek reģistrēts, ja:
		1. ja nav izpildīti visi šo noteikumu 4.2.1.punktā vai 4.2.2.punktā minētie norādījumi.
		2. Ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
		3. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
	10. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
5. **Izsoles norise**
	1. Izsole sākas 1.5. punktā norādītājā laikā un vietnē.
	2. Izsolei autorizētie dalībnieki drīkst izdarīt solījumus visā izsoles norises laikā.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1.punktā un 3.2.punktā minētie nosacījumi, kā rezultātā tā zaudē iesniegto nodrošinājumu.

5.9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

1. **Izsoles rezultātu apstiprināšana un līguma noslēgšana**
	1. Izsoles komisija 7 (septiņu) darba dienu laikā izsniedz paziņojumu par pirkuma summu.
	2. Izsoles dalībniekam, kurš nosolījis augstāko cenu, līdz **13.08.2021.** jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu.
	3. Ja nekustamo īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
	4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) mēnešu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un samaksāt nosolīto naudas summu uz norādīto bankas kontu.
	5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	6. Lēmumu par turpmāko atsavināšanas procesu pieņem izsoles komisija.
	7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Ogres novada pašvaldības centrālajā administrācijā “Ogres novada pašvaldība”.
	8. Pirkuma līgumu pašvaldības vārdā paraksta Ogres novada domes pilnvarota persona.
2. **Nenotikusi izsole**
	1. Izsole atzīstama par nenotikušu, ja:
		1. ja uz izsoli nav autorizēts neviens izsoles dalībnieks;
		2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
		3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		4. ja neviens izsoles dalībnieks nav pārsolījis izsoles sākumcenu;
		5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
		6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		7. ja izsolāmo mantu nopirkusi persona, kurai nav bijušas tiesības piedalīties izsolē.
3. **Komisijas lēmuma pārsūdzēšana**
	1. Izsoles dalībniekiem ir tiesības iesniegt sūdzību Ogres novada pašvaldībai par komisijas veiktajām darbībām 5 (piecu) dienu laikā no attiecīgā lēmuma pieņemšanas vai izsoles dienas.
	2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
	3. Izsoles rezultātus apstiprina Ogres novada pašvaldības mantas novērtēšanas un izsoles komisijas priekšsēdētāja.
4. **Īpašie noteikumi**
	1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
	2. Visus izdevumus par nosolītā īpašuma pārreģistrāciju sedz pircējs.
	3. Izsoles pretendenti, dalībnieki piekrīt, ka komisija veic personas datu apstrādi, pārbaudot sniegto ziņu patiesumu.
5. **Iegūto personas datu apstrāde**
	1. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU